《冬日都中杂咏 其三》
清代·张晋

人生论聚散，有如天上云。风吹无端合，亦复无故分。

荔浦我好无，频年感离群。谁知因索米，复此共论文。

此游亦偶然，此会知难久。莫问后日期，且共樽前酒。

相期各努力，好秘千金帚。悠悠世上名，无用等刍狗。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。